1273 йылда Бейбарыҫ I Сүриәнең таулы районындағы ассасиндарҙың һуңғы һыйыныу урынын юҡ итә, хәйер, ассасиндар үҙҙәре юҡ ителмәй һәм хатта уларҙың бер өлөшө солтандың үҙенә хеҙмәт итергә килә. Шул уҡ йылда мәмлүктәр армияһы Евфратҡа уңышлы поход барышында Хүләгидтәрҙең Иран илханатына һөжүм яһай. 1274—1275 йылдарҙа мәмлүктәр Кесе Азияның монгол вассалдары булған сәлжүк кенәзлектәренә ҡаршы бер нисә уңышлы экспедиция ойоштора, ә кире әйләнгәндә, Киликия әрмән короллегендә ҡыйралыш ҡуптара. Сис һәм Масисты ут ҡамай.